[image: ][image: Escut adreça][image: consell_infants] 
 
 


Manifest dels drets dels infants

Aquest 20 de novembre del 2020, amb motiu de la celebració del Dia Internacional dels Drets dels Infants, des del Consell d’Infants creiem que els infants hem de conèixer els nostres drets, en podem parlar i fer debat. 

Amb aquest Manifest volem dir quins són els drets més importants per a nosaltres: 

· Dret a l’ expressió: Tenim dret a expressar lliurament allò que pensem i sentim, sempre que no vagi en contra dels drets d’altres persones. 

· Dret a la família, l’alimentació i l’habitatge. Els nens i les nenes tenen dret a una família, a rebre una bona alimentació i un habitatge digne. La societat i les autoritats públiques cuidaran i faran el possible pels infants sense família o famílies que viuen en situació de dificultat. 

· Dret a la intimitat: Tenim dret a la nostra intimitat personal, a la privacitat de les nostres coses, sempre que no afectin al nostre desenvolupament.

· Dret a un Nom: Tenim dret a ser reconeguts a tots els llocs pel nostre nom, a tenir una identitat.

· Dret al lleure, al joc : No tot és estudiar, és molt important el temps lliure per divertir-nos i relacionar-nos.






Creiem que els infants hem de viure i créixer en una societat on els drets dels infants siguin respectats.
Volem que ningú no es quedi de braços creuats davant de l’incompliment d’aquests drets. Totes i tots en la nostra vida hem de fer possible que els nostres drets es compleixin. 
I aquest any, sota el lema “Un cel ple de Drets” hem omplert les aules d’ocells, que ens mostren a les seves ales aquells drets que considerem més rellevants i que volen recordar el compromís de defensa dels nostres Drets.
Recordeu que aquest divendres 20 de novembre s’il·lumina la Torre de La Miranda com a celebració del DIA INTERNACIONAL DE LA INFÀNCIA i símbol que Cornellà de Llobregat és Ciutat Amiga de la Infància UNICEF.



Cornellà de Llobregat, novembre de 2020

